gu id en en es fy en en en en en en it en en en en nl en pt ja en en en en gu gu de en gu gu gu gu gu gu gu gu gu gu gu gu gu gu gu gu gu en gu en gu en gu en gu en gu en en gu gu gu gu gu en en gu gu gu gu gu en en en en en en
આ કારણોથી તૂટે છે... સંબંધ અને દિલ - Sandesh
August 22, 2018 | 12:30 am IST
આપણે બધાં ક્યારેક ને ક્યારેક એ મુકામેથી પસાર થયા જ હોઈશું, જ્યારે આપણે સંબંધ કે દિલ તૂટવાનું દર્દ સહ્યું હશે અને ત્યારે આપણે તે કારણોનું વિશ્લેષણ કરવા લાગીએ છીએ, જેના કારણે આમ થાય છે. કારણ ઘણાં હોઈ શકે છે. આવો જાણીએ કેટલાંક મહત્ત્વપૂર્ણ કારણો વિશે.
અલગ અલગ લક્ષ્ય : તમે કોઈકને પ્યાર કરો છો, ને તેની સાથે જિંદગી ગુજારવા પણ ઇચ્છો છો, તેમ છતાં તમારા બંને વચ્ચે મતભેદ પેદા થઈ જાય છે. આવું એટલે કે તમારું લક્ષ્ય અલગ અલગ છે. તમે બંનેએ જીવન વિશે કંઈક સપનાં જોયાં છે અને તેને પૂર્ણ કરવા પણ ઇચ્છો છો, ત્યારે ખબર પડે છે કે, બંનેના લક્ષ્ય એકબીજાની આડે આવી રહ્યાંછે. તમારા બેઉમાંથી કોઈ એક પણ પોતાના લક્ષ્યને કુરબાન કરવા ઇચ્છતું નથી, કેમ કે બંને માટે તે એટલું જ મહત્ત્વ ધરાવે છે. પરિણામ… અલગ…! દિલનું તૂટવું કે સંબંધ પૂરો થઈ જવો. બંને પોતપોતાની રાહ પકડી લે છે. લક્ષ્યને મેળવી પણ લે છે, પણ દિલ તૂટવાનું દુઃખ-દર્દ જિંદગીભર સાથે રહે છે.
અતીતનું હાવી હોવું : અતીતની યાદો આપણને સંબંધોને નિભાવતાં રોકે છે. કોઈ વાત, કોઈ ઘટના કે કોઈનો દગો, સંબંધને આગળ નથી વધવા દેતાં. બૂરા અનુભવોમાંથી શીખવાને આપણે તેને નિરંતર યાદ કરતાં રહીએ છીએ, જ્યારે આપણે તેમાંથી શીખીને પછી સાચો વિકલ્પ શોધવો જોઈએ અને સંબંધને જોડી રાખવાના પ્રયાસમાં લાગી જવું જોઈએ.
નાની-નાની બાબતો અવરોધરૂપ : ‘તેણે એવું કેમ કહ્યું’ કે ‘કેમ કર્યું’ બસ આવી નાની-નાની વાતો પર વિચાર કરી કરીને આપણે સંબંધને દાવ પર લગાડી દઈએ છીએ. ‘હું એની રિસ્પેક્ટ કરું છું ને તેણે મારી મજાક ઉડાડી.’ બસ આટલી નાની અમથી વાત જ સંબંધમાં તિરાડ પાડવા માટે કાફી છે. આપણો ઈગો એટલો મોટો હોય છે કે કોઈ પોતાનું કંઈ કહે તો પણ આપણે હર્ટ થઈ જઈએ છીએ અને સંબંધને અસર પહોંચાડી શકીએ છીએ.
હંમેશાં ખુશી મળે, શક્ય નથી : સંબંધ ભલે પ્યારનો હોય, લોહીનો હોય કે દોસ્તીનો હોય, એમાં વધારે પડતી રખાતી અપેક્ષાઓ ખાસ કરીને સંબંધ તૂટવાનું મુખ્ય કારણ બને છે. સંબંધથી તમને હંમેશાં ખુશી જ મળશે, એવું માનવું ભૂલભરેલું છે. જોકે સંબંધ તો ખુશીઓને જાળવી રાખવા માટે જ હોય છે પણ ક્યારેક કોઈને પોતાના દુઃખ એટલા મોટા હોય છે કે, તેઓ બીજાને ખુશી આપવામાં નાકામિયાબ રહે છે. અપેક્ષાઓ રાખો પણ એટલી નહીં કે તે પૂરી ન થાય તો દુઃખી બની જવાય અને વર્ષો જૂના તમારા સંબંધને સંશયની દૃષ્ટિએ જોવા લાગે કે પછી દિલ તૂટવાના ગમમાં પારો કે દેવદાસ બની જાવ.
દગો-કપટ : દગો કોઈ પણ રીતે મળી શકે છે. આપનાથી વાતો છુપાવીને, પૈસાની હેરાફેરી કરીને કે લગ્નેતર સંબંધ બનાવીને. એક સાથી જો બીજા સાથીને છેતરતો હોય તો તેને જાળવી રાખવાનો અર્થ એ બને છે કે, પોતાની સાથે અન્યાય કરવો કે બે અજનબીઓની માફક જિંદગી ગુજારવી. દગામાંથી જ અવિશ્વાસ જન્મ લે છે અને એના પછી સંબંધ બેમતલબ બની જાય છે. લોકો સંબંધને ગંભીરતાથી નથી લેતાં એટલે સંબંધ અને દિલ પણ વધુ તૂટી રહ્યાં છે.
સાથી કરતાં પૈસો વધુ વહાલો : પૈસાની ભૂખ એ માનવીના સમજવા-વિચારવાની શક્તિને છીનવી લે છે, સાથોસાથ પ્યારનો હેતુ પણ બદલી નાખે છે. પ્રેમી નકારો સાબિત થાય છે કે તેના પૈસા ખતમ થઈ ગયા છે, તો પ્યાર ક્યાંય રફુચક્કર થઈ જાય છે, આ માટે જિંદગી પૈસાથી જ તો ચાલે છે, પ્યારથી પેટ નથી ભરાતું. આજની પેઢી માટે તો મની જ હની છે. જ્યારે પૈસા એટલા મહત્ત્વની બની જાય છે ત્યારે પ્યાર અને સંબંધ ગૌણ બની જાય છે. ત્યારે તેને તૂટતા વાર નથી લાગતી, કેમ કે એ જે આધાર પર ટકેલા હોય છે તે જ તૂટી જાય છે.
નફરતની ભાવના : આપના સાથી, સંબંધીઓ, મિત્રો કે પરિવારના સભ્યો પ્રત્યે અવજ્ઞાા કે નફરતની ભાવના સંબંધ તોડવામાં મુખ્ય ભૂમિકા નિભાવે છે. આપના ઘરે કોઈ આવે કે તમે કોઈને મળો અને તેની સાથે અભદ્ર વ્યવહાર કરો કે તેનો તિરસ્કાર કરો કે તે તમારાથી ઊતરતી કક્ષાનો છે તેવું દર્શાવો તો સ્પષ્ટ છે કે, તેને ખોટું લાગશે જ. પરસ્પરનું સન્માન એ સંબંધોની મૂળ ગરિમા છે, જો તમે તેને સાચવીને નહીં રાખો, તો લોકો આપનાથી દૂર થતાં જશે, કેમ કે પોતાનું અપમાન કરાવવું કોઈને પસંદ નથી.
દલીલ અને ઝઘડો : થોડી ઘણી દલીલ કે ઝઘડો થાય તો કોઈ વાત નહીં, પણ વાત મોટું સ્વરૂપ લઈ લે તો નથી સન્માન બચતું કે નથી કદર થતી. તકરારથી વાત મારપીટ સુધી પણ પહોંચી જાય છે, ત્યારે સંબંધની મર્યાદાને પણ બાજુ પર મૂકી દેવાય છે. ભાઈ-ભાઈ, પિતા-પુત્ર, એકબીજાના દુશ્મન બની જાય છે. જોકે, પછીથી એ અહેસાસ થાય છે કે,વાત નાની હતી પણ કેટલી મોટી બની ગઈ. ગુસ્સો જ્યારે આવે છે ત્યારે તે મર્યાદાઓની સીમા તોડી નાખે છે. એટલા માટે એનાથી બચીને રહો. નહીંતર આપના વર્ષોના સંબંધો પળવારમાં તૂટી જઈ શકે છે.
ઈર્ષ્યા : આપનો કોઈ મિત્ર/ સખી પ્રગતિ કરી રહ્યો હોય કે આપને બીજાઓની સફળતાથી જલન થતી હોય તો સંબંધ પર તો અસર થશે જ. જલનની ભાવના માત્ર દોસ્તીમાં જ નથી થતી, પતિ-પત્ની, પ્રેમી-પ્રેમિકાની વચ્ચે પણ હોય છે. જ્યારે કોઈને પોતાની પત્નીની સફળતાથી હીનભાવના અને જલન થવા લાગે છે, તો તે તેના પર આરોપ લગાવતાં પણ ચૂકતા નથી. શક્ય છે કે, તેને અલગ અલગ રીતે તંગ પણ કરે. એનાથી સંબંધ તૂટવાની અણી પર આવે છે.
અધિકાર ભાવના : દરેક સંબંધમાં સ્પેસ હોવી જરૂરી છે. કોઈ આપણને પ્યાર કરતું હોય તો તેનો મતલબ એ તો નહીં કે તે આપણા હિસાબથી જ ચાલશે કે પોતાની વિચારધારા પણ બદલી નાખે. આવું માનવું એ જ સંબંધ સાથે રમત રમવા જેવું છે. ”મારો તારા પર અધિકાર છે” કે પજેસિવનેસની ફિલિંગ સંબંધોને ચૂર ચૂર કરી મૂકે છે, ત્યાં સુધીમાં તો દમ તૂટવાની સ્થિતિ પેદા થઈ જાય છે અને સંબંધ બંધન લાગવા લાગે છે, જેનાથી છુટકારો મળ્યેથી જ હાશકારો અનુભવીને છૂટથી શ્વાસ લઈ શકાય છે.
સ્વાર્થી હોવું : જ્યારે આપણે સ્વાર્થી બની જઈએ છીએ, ત્યારે માત્ર પોતાનું જ વિચારીએ છીએ. બીજાની ભાવનાઓ અને જરૂરિયાતોને આપણે નજરઅંદાજ કરીએ છીએ, એટલા માટે જ વધુ આત્મકેન્દ્રિત બની જઈએ છીએ. એવે વખતે આપણા સંબંધો ખોખલાં બની જાય છે, કેમ કે ત્યારે આપણામાં સ્વાર્થની ભાવના પ્રબળ બની જાય છે, ત્યારે આપણે બીજાઓ પાસેથી પ્રશંસા અને સહયોગ ઇચ્છીએ છીએ, પણ તેમને પરત કાંઈ જ આપવા માગતા નથી. સાચો પ્યાર સ્વાર્થહીન હોય છે અને તેમાં મેળવવા કરતાં વધુ આપવાની ચાહત હોય છે, પરંતુ જ્યારે આપણે ખુદને સૌથી વધુ પ્યાર કરીએ છીએ, તો હંમેશાં સંબંધો સાથે સંઘર્ષ કરવો પડે છે. એ ઉપરાંત જો તમે કોઈનો સ્વાર્થ પૂરતો જ ઉપયોગ કરો છો, કામ પ્રત્યે તેને મહત્ત્વ નથી આપતા, તો એવા સંજોગોમાં લોકો પણ આપની સાથે સંબંધ બાંધતાં અચકાશે..
નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.
તમે અમને ફેસબુક, ટ્વીટર, ઇન્સ્ટાગ્રામ અને યુ ટ્યુબ પર પણ લાઇક અને ફોલો કરી શકો છો.
લેટેસ્ટ ન્યૂઝ અપડેટ્સ તમારા ફોન પર સૌથી પહેલા મેળવવા માટે આજે જ ડાઉનલોડ કરો Sandeshની નવી મોબાઇલ એપ્લિકેશન
11000 ફૂટની ઊંચાઇ પર કેદારનાથના પહાડ પર થયો ચમત્કાર!, લોકો અચંબામાં
જાણો…ભારતની હારથી કોને ફાયદો કોને નુકસાન? પોઇન્ટ ટેબલની આ છે તસવીર
પાકિસ્તાનનાં સપોર્ટને લઇને ‘કિંગ કોહલી’એ આપી આવી પ્રતિક્રિયા, તમે પણ થઈ જશો ખુશ
ઇંગ્લેન્ડે રોક્યો ભારતનો વિજયરથ, દિલધડક મેચમાં 31 રને ‘વિરાટ બ્રિગેડ’ની હાર
વર્લ્ડ કપ 2019: ઇંગ્લેન્ડ સામે હાર છતાંય વિરાટ કોહલીને આ વાત પર ગર્વ
દિશા પટણીએ શેર કર્યા નવા PHOTOS, બેકાબુ થઈ ફેન્સ બોલ્યા ‘કોઈ એમ્બ્યુલેન્સ બોલાવો ભાઈ’
બોલિવૂડ છોડવા પર ટ્રોલ થઈ ઝાયરા વસીમ, મીમ્સ શેર કરી યુઝર્સે આપ્યા રિએક્શન
બોલિવૂડની બોલ્ડ અને ગ્લેમરસ એક્ટ્રેસ રાધિકા આપ્ટે કહ્યું- હું એક જ સમયે ઘણા લોકો સાથે…
એરપોર્ટ પર દેખાયો અનન્યાનો અનોખો અંદાજ, જોઇ તમારું દિલ પણ થઇ જશે ખુશ
મેનેજરને ફીડરથી દૂધ પીવડાઇ રહી છે કેટરીના કૈફ, તસવીરો આવી સામે
VIDEO: માણસ પરથી ટ્રેન ફરી ગઈ, જાદુગરે એવો કમાલ કર્યો કે જીવતો જ નીકળ્યો
VIDEO: સુકી નદીમાં પૂલનુ કામ ચાલુ હતું અને અચાનક ધોધમાર પાણી આવ્યું, મજૂરો ફસાયા
રથયાત્રા પર્વ સાથે જોડાયેલી રોચક વાતો, જાણો શાસ્ત્રીજી પાસેથી, Video
દર્શન કરીશું મેશ્વો નદીના કિનારે વસેલ જગપ્રસિદ્ધ શામળાજી મંદિરના, Video
કુંભ રાશિએ તબિયત સાચવવી, કેવો રહેશે તમારો દિવસ જાણો, Video